રાજવીર અને હર્લિન અનાયાસ પ્લેનમાં મળે છે. પ્લેનની આ સફરમાંથી બન્ને જેવાં બહાર આવે છે કે રાજવીર હર્લિન સાથે દોસ્તી કરવા માટે સંબંધોમાં સહેજ આગળ વધે છે, પણ એ જ સમયે તેના પર હુમલો થાય છે. હુમલો કરનારા રાજવીર અને હર્લિનને સાથે સમજીને હર્લિન પર પણ હુમલો કરે છે અને એ જ કારણે રાજવીરે હર્લિનને પણ સાથે લઈને ભાગવું પડે છે. હર્લિનને કંઈ સમજ નથી પડતી, પણ તેને એકેય વાત સમજાય એ પહેલાં તેના પર પણ હુમલો થાય છે. ક્યાંક અને ક્યાંક રાજવીરને મારવા માટે કોઈ તેની પાછળ પડ્યું છે તો એવી જ રીતે હર્લિન પણ કોઈના ધ્યાન પર છે. રાજવીર પર હુમલો કરાવનારો ઓમર ઝફર (ડૅની) ખુલ્લો પડે એ પહેલાં તો રાજવીરને અચાનક જ ખબર પડે છે કે તેની પાછળ ઓમર એક જ નહીં, બીજું પણ કોઈ તેને મારવા માટે તલપાપડ થયું છે. જીવન અને મોતની આ દિલધડક ચેઝ રાજવીર અને હર્લિને જીવ પર આવીને કરવી પડે છે અને એ પાછળનું કારણ એ છે કે બન્ને એક એવું રહસ્ય જાણે છે જે દેશ પર જોખમ લાવી શકે એમ છે.ફિલ્મનું મ્યુઝિક વિશાલ-શેખરનું છે.